**ДОКЛАД**

**за**

**ЗАКЛЮЧИТЕЛНА РАБОТНА СРЕЩА – ПРЕСКОНФЕРЕНЦИЯ**

На заключителната работна среща и пресконференция присъстваха 196 души. Срещата протече в съответствие с програмата.

Представена беше кратка ретроспекция на ключовите дейности по проекта: първа работна среща, обучение на експерти от партньорската мрежа, разработване и представяне на диплянки и сборник с информационни и обучителни материали, провеждане на дискусии и анкетиране с представители на социални общности от различните целеви групи, обработване на резултатите от анкетирането. За всички тези дейности са представени текстови информации и снимков материал на сайта на Сдружение МАУР.

Членове на Ръководното звено на Партньорската мрежа също споделиха свои впечатления по работата по проекта.

Бяха съобщени резултатите от анкетирането.

При анкетирането по проекта се обработиха 204 анкетни карти в основните целеви групи: малки и средни общини 58 анкети, големи общини и пристанищни и индустриални зони – 94 анкети и неправителствени организации 42 анкети.

Използвани бяха следните форми на анкетиране: директно общуване с анкетираните по време на представяне на резултатите и материалите за проекта и тяхното дискутиране; представяне и анкетиране по интернет; получаване на анкети по пощата и при персонално общуване с представители на различните целеви групи и социални общности съгласно приложената класификация. В предвидения срок се получиха 200 анкети. В хода на тяхното обработване допълнително постъпиха още 4 анкети или общо 204 анкети.

След обработка на получените анкетни карти се получиха следните по-важни резултати, които са показани на сайта в раздел новини и проекти и в презентацията на резултатите от проекта на заключителната среща и дискусията.

От направената обработка на резултатите от анкетните карти, могат да се направят следните по-съществени констатации:

1. Данните от анкетните карти са попълнени и обработени в съответствие с методиката за анкетиране и с общо приетите методи и добри практики в областта на анкетирането. Допуснатите грешки от неточни закръгляния и осреднявания не са повече от ± 2 %.

2. Разпределението на анкетираните по целеви групи и социални общности е равномерно с по-голямо натрупване (около 30 % средно) в целевата група Големи общини и индустриални и пристанищни зони. Това може да се приеме за естествено и закономерно поради обхващането на четири областни центъра и наличните в тях повече на брой и по-разнообразни социални общности и университети и тяхната по-голяма заинтересованост и съпричастност към целите, принципите и проблемите на Устойчивото развитие и опазването на околната среда в СИРП.

По време на пресконференцията бяха задавани въпроси от присъстващите, които получиха адекватни и задоволителни отговори. По време на кафе паузата и закуската общуването продължи.

На активните участници в мероприятията по проекта бяха връчени сертификати. Основните моменти от заключителната среща бяха фотографирани и заснети с видеокамера. Ще бъде изготвен и видеоклип, които ще бъде поставен на сайта на сдружение МАУР заедно с направените фотографии.

От цялостната работа по проекта и от обработените данни в анкетните карти, могат да се направят следните по-важни изводи и заключения:

1. Планираните дейности, мероприятия и събития са изпълнени в срок, в необходимия обем и пълнота, а разработените документи, информационни и образователни материали отразяват правилно, качествено и количествено получените резултати в съответствие с поставените цели, задачи и индикатори.

2. Разработените: Устав, Стратегия, План за действие и Образователни и информационни материали могат успешно да послужат на членовете на партньорската мрежа да работят успешно за устойчивото развитие и опазване на околната среда във всички социални общности в СИРП. Екипът на МАУР е готов да окаже необходимото съдействие, консултации и помощ на всички желаещи.

3. Натрупаният опит, знания и добри практики в Сдружение МАУР и членовете на Партньорската мрежа могат да се използват успешно за разработване на нови проекти в областта на УРООС в СИРП и в други райони на Република България, както и в международни проекти финансирани по Национални и международни програми, включително в Черноморския и Дунавския регион.

4. Работата по проекта показва, че най-бързи количествени и качествени резултати могат да се очакват при основни целеви групи: младежи (студенти и ученици), НПО – за социални, природозащитни и ресурсоспестяващи дейности и малки и средни общини и предприятия в граничните, крайбрежните и селски региони, пристанищни, логистични и индустриални зони.

5. Членовете на работния екип по проекта и участниците в различните мероприятия, дейности и събития проявиха професионализъм, ентусиазъм и отговорност при реализирането на проекта и са готови за работа по нови проекти и за разширяване на партньорската мрежа в ЮИРП и ЦСРП, както и за разширяване на капацитета на Сдружение МАУР.